Cuneiform Tablet Kt 88/k 488 (AKT 7a 36)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
pí-la-aḫ-IŠTAR me-er-e la-li-im iṣ-ba-at-ma um-ma pí-la-aḫ-IŠTAR-ma a-na me-er-e lá-li-im-ma me-er me-tim a-na-ku ù a-tù-nu me-er-ù me-tí-ma a-bi i ṭup-pá-am e-zi-ba-am ṭup-pu-um ku-nu-uk a-bi-ku-nu lá-a ku-nu-uk a-bi-ku-nu ku-nu-ki ú-dí-a um-ma me-er-ú lá-li-im-ma ṭup-pá-am šé-i-a-ma ù ku-nu-ki lu nu-de₈-e um-ma pí-lá-aḫ-IŠTAR-ma ku-nu-ki ù-dí-a-ma ù ṭup-pá-am lá-sí-a-ku-nu-tí šu-nu-ú ṭup-pá-am ku-nu-ki ú-du-a-am ú-lá i-mu-ú um-ma pí-lá-aḫ-IŠTAR a-ma ša ni-iš a-lim{ki} ù ru-ba-im it-mu-ú kà-i-lá ki-ma ku-nu-ki ú-du-a-am lá i-mu-ú-ni ITU.KAM ku-zal-li li-mu-um i-na-a DUMU a-mu-ra-a IGI i-dí-{d}IM DUMU a-šùr-DU₁₀ IGI ú-ṣú-ra-nim DUMU ku-da-a IGI en-na-sú-en₆ DUMU a-šur-DU₁₀